|  |
| --- |
| Številka: 007-813/2020/4 |
| Ljubljana, 25. 11. 2020 |
| EVA: 2020-3130-0050 |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| **ZADEVA:** **Predlog Zakona o spremembah in dopolnitvi Zakona o državni upravi – PREDLOG**  **ZA OBRAVNAVO**  |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na .. seji dne ... sprejela **SKLEP**Vlada Republike Slovenije je določila besedilo predloga Zakona o spremembah in dopolnitviZakona o državni upravi (EVA 2020-3130-0050) in ga posreduje Državnemu zboru Republike Slovenije.  dr. Božo Predalič GENERALNI SEKRETAR Prejmejo:* ministrstva
* Služba Vlade RS za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Boštjan Koritnik, minister za javno upravoMag. Matej Tonin, minister za obramboZdravko Počivalšek, minister za gospodarski razvoj in tehnologijoUrška Ban, državna sekretarka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| Boštjan Koritnik, minister za javno upravoMag. Matej Tonin, minister za obramboZdravko Počivalšek, minister za gospodarski razvoj in tehnologijoUrška Ban, državna sekretarka |
| 5. Kratek povzetek gradiva: |
| S ciljem učinkovitejšega izvajanja nalog posameznih ministrstev ter boljše operativnost in uspešnejšega izvajanja nalog vlade predlog Zakona o spremembah in dopolnitvi Zakona o državni upravi ureja spremembe in dopolnitev pri ureditvi delovnih področij Ministrstva za obrambo, Ministrstva za delo, družino, socialne zadeve in enake možnosti ter Ministrstva za gospodarski razvoj in tehnologijo. Naloge s področja vojnih grobišč se iz Ministrstva za delo, družino, socialne zadeve in enake možnosti prenašajo na Ministrstvo za obrambo, v okviru delovnega področja Ministrstva za gospodarski razvoj in tehnologijo se izrecno navede področje lesarstva.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Zaradi sprememb in dopolnitve delovnih področij ministrstev ni predvidenih finančnih posledic. Stroške sprememb in dopolnitev delovnih področij krijejo organi znotraj svojega finančnega načrta.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradiva ni treba objavljati na spletni strani, ker gre za urejanje delovnih področij ministrstev oziroma notranje organizacije organov državne uprave. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanjePoročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

Boštjan Koritnik

MINISTER

Priloga:

* + Predlog Zakona o spremembah in dopolnitvi Zakona o državni upravi

PREDLOG

[EVA 2020-3130-0050]

ZAKON

O SPREMEMBAH IN DOPOLNITVI ZAKONA O DRŽAVNI UPRAVI

I. UVOD

1. OCENA STANJA IN RAZLOGI ZA SPREJEM PREDLOGA ZAKONA

Državna uprava deluje v skladu z določbami Ustave Republike Slovenije ter zakoni in podzakonskimi predpisi. Določba prvega odstavka 120. člena Ustave Republike Slovenije določa, da se organizacija uprave, njene pristojnosti in način imenovanja njenih funkcionarjev urejajo z zakonom.

Ministrstva in njihova delovna področja določa Zakon o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304) in [90/14](http://www.uradni-list.si/1/objava.jsp?sop=2014-01-3646)). S ciljem učinkovitejšega izvajanja nalog posameznih ministrstev ter boljše operativnost in uspešnejšega izvajanja nalog vlade predlog Zakona o spremembah in dopolnitvi Zakona o državni upravi ureja spremembe in dopolnitev pri ureditvi delovnih področij Ministrstva za obrambo, Ministrstva za delo, družino, socialne zadeve in enake možnosti terMinistrstva za gospodarski razvoj in tehnologijo. Zaradi predlaganih sprememb in dopolnitve bo izvajanje nalog teh ministrstev in s tem tudi vlade, učinkovitejše in bolj transparentno.

S sprejetjem Akcijskega načrta za povečanje konkurenčnosti gozdno-lesne verige v Sloveniji do leta 2020 je Vlada Republike Slovenije slovensko lesnopredelovalno industrijo umestila med strateško pomembne in perspektivne gospodarske panoge. Na podlagi tega načrta so se pričele izvajati aktivnosti za sistematično podporo domači lesnopredelovalni industriji, pri čemer je eden od pomembnejših mejnikov ustanovitev Direktorata za lesarstvo, ki na Ministrstvu za gospodarski razvoj in tehnologijo deluje od leta 2015. Ministrstvo za gospodarski razvoj in tehnologijo tako že opravlja naloge na področju lesarstva, le da to področje v zakonu ni posebej izpostavljeno. Predlaga se dopolnitev delovnega področja tega ministrstva, in sicer se kot delovno področje posebej izpostavi tudi lesarstvo.

Sodobni trendi razvoja (vojaško) zgodovinske stroke doma in v tujini težijo k povezavi muzejske, raziskovalne in izobraževalne dejavnosti ter tako ohranjajo vojaško (kulturno) dediščino. V primeru Republike Slovenije to pomeni intenzivno delovanje znotraj obrambnega, vojaškega sistema, s poudarkom na ohranjanju, raziskovanju nacionalne vojaško zgodovinske dediščine in prenašanju njenih vrednot v vojsko danes v povezavi z močno civilno vojaško komponento ter v sodelovanju z veteranskimi združenji v državi. V Republiki Sloveniji je bil leta 2003 sprejet Zakon o vojnih grobiščih (Uradni list RS, št. 65/03, 72/09 in 32/17), leta 2015 pa še Zakon o prikritih vojnih grobiščih in pokopu žrtev. Vsebinski nosilec Zakona o vojnih grobiščih je Ministrstvo za delo, družino, socialne zadeve in enake možnosti, za izvajanje določb Zakona o prikritih vojnih grobiščih pa je pristojna Komisija Vlade Republike Slovenije za reševanje vprašanj prikritih grobišč, ki ji podporo zagotavlja Ministrstvo za gospodarski razvoj in tehnologijo. Ugotovljeno je bilo, da Republika Slovenija ni razvila ustanove, ki bi se ukvarjala z vojnimi grobišči. Služba za vojna grobišča je bila leta 2010 celo razpuščena. Glede na navedeno in upoštevajoč zgoraj navedene sodobne trende je podan predlog za spremembo Zakona o državni upravi, v skladu s katerim se delovno področje vojnih grobišč prenaša iz Ministrstva za delo, družino, socialne zadeve in enake možnosti na Ministrstva za obrambo, v okviru katerega je predvidena ustanovitev Uprave za vojaško dediščino, kot organa v sestavi ministrstva.

2. CILJI, NAČELA IN POGLAVITNE REŠITVE PREDLOGA ZAKONA

**2.1. Cilji in načela**

Cilj predloga Zakona o spremembah in dopolnitvi Zakona o državni upravi je zagotavljanje učinkovitejšega izvajanja nalog posameznih ministrstev ter boljša operativnost in uspešnejše izvajanje nalog vlade.

Pri pripravi predloga zakona so bila upoštevana načela sodobne javne uprave, in sicer predvsem:

* načelo zakonitosti in samostojnosti državne uprave, v skladu s katerim uprava opravlja svoje delo samostojno v okviru in na podlagi ustave, zakonov in drugih predpisov in
* načelo transparentnosti, v skladu s katerim so ministrstva in njihova delovna področja natančno določena.

**2.2. Poglavitne rešitve**

Predlog Zakona o spremembah in dopolnitvi Zakona o državni upravi določa spremembe na področju delovnih področij Ministrstva za obrambo, Ministrstva za delo, družino, socialne zadeve in enake možnosti in Ministrstva za gospodarski razvoj in tehnologijo.

Predlaga se:

* prenos pristojnosti na področju vojnih grobišč na Ministrstvo za obrambo, v okviru katerega je predvidena ustanovitev Uprave za vojaško dediščino, kot organa v sestavi ministrstva. Za opravljanje nalog na področju vojnih grobišč je trenutno v skladu z veljavnim zakonom pristojno Ministrstvo za delo, družino, socialne zadeve in enake možnosti,
* dopolnitev člena, ki ureja delovno področje Ministrstva za gospodarski razvoj in tehnologijo, in sicer se kot delovno področje tega ministrstva posebej izpostavi tudi lesarstvo. Ministrstvo za gospodarski razvoj in tehnologijo naloge na področju lesarstva že opravlja, le da to področje v zakonu ni posebej izpostavljeno.

3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA

Zaradi sprememb in dopolnitve delovnih področij ministrstev niso predvidene finančne posledice za državni proračun in druga javna finančna sredstva.

4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET

Stroške sprememb in dopolnitve delovnih področij krijejo organi znotraj svojega finančnega načrta. Za izvajanje zakona ni potrebno zagotoviti dodatnih finančnih sredstev v državnem proračunu.

5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE

Predlog Zakona o spremembah in dopolnitvi Zakona o državni upravi ni predmet usklajevanja s pravnim redom Evropske unije.

Primerjalni pregled po evropskih državah kaže na primerljivo ureditev med državami glede organizacije državne uprave na nivoju ministrstev.

Ureditev problematike vojnih grobišč v izbranih državah[[1]](#footnote-1):

Italija

Varstvo posmrtnih ostankov italijanskih vojakov, ki so umrli zaradi vojne med 24. majem 1915 in 31. oktobrom 1920, je urejeno z zakonom, ki je bil sprejet leta 1931. Njihovi posmrtni ostanki se bodo trajno hranili na pokopališčih in v kostnicah. Po drugi svetovni vojni je bil sprejet zakon, ki je dopolnil že veljavnega, in sicer Čast padlim v vojni (Onoranze ai Caduti in guerra, LEGGE 9 gennaio 1951, n. 204). Zakon je dodatno opredelil obveznosti v zvezi z varstvom grobišč, in sicer obveznost popisa, začasnega in naknadnega dokončnega pokopa trupel. Leta 2010 je bil sprejet nov zakon, in sicer Vojaški zakonik (Codice dell'ordinamento militare, Decreto Legislativo 15 marzo 2010, n. 66). Zakonik opredeljuje med drugim tudi varstvo vojnih grobišč, na katerih so pokopani italijanski vojaki (tako doma kot v tujini), in sicer v členih od 265 do 277 ter 567.3 4
Vojna grobišča so pokopališča, kostnice in spomeniki. So državna lastnina.
Varstvo grobišč žrtev vojne zagotavlja ministrstvo za obrambo, v okviru katerega deluje Komisariat za čast padlim (Commissariato generale per le onoranze ai Caduti). Skrb za grobove je praviloma obveznost države le v primeru, če za grobove niso poskrbeli svojci umrlih, ki jim komisar lahko dodeli določena sredstva v ta namen sporazumno z ministrstvom za gospodarstvo in ministrstvom za finance.

Nemčija

Nemčija je problematiko vojnih grobov uredila z zveznim Zakonom o grobovih (Gesetz über die Erhaltung der Gräber der Opfer von Krieg und Gewaltherrschaft (Gräbergesetz))- GräbG), zvezne dežele pa so za njegovo izvedbo sprejele še svoje zakone in v njih natančneje opredelile svoje pristojnosti in organe. Zakon se nanaša na žrtve vojne in diktatur in je bil sprejet z namenom ohranjanja spomina na žrtve. Iz zakona izhaja temeljna pravica mrtvih do počitka in s tem do trajnega obstoja groba. Lastniki zemljišč morajo dopustiti obstoj groba in omogočiti dostop do njega. Zato lahko dobijo odškodnino, v določenih primerih pa je možna tudi razlastitev. Dolžnost zveznih dežel je, da ugotovijo oz. popišejo vojne grobove na svojem ozemlju in da o njih vodijo sezname. Dežele morajo skrbeti, da se grobovi na njihovem ozemlju ohranijo, uredijo oz. postavijo, vzdržujejo in negujejo. Te naloge so dežele prenesle na občine. Na zveznem nivoju sodi zakon v pristojnost Zveznega ministrstva za družino, starejše, ženske in mladino (Bundesministerium für Familie, Senioren, Frauen und Jugend), izvedba na deželni ravni pa je v pristojnost notranjih ministrstev (npr. Brandenburg, Mecklenburg-Vorpommern) ali npr. Ministrstva za socialne zadeve in varstvo potrošnikov (npr. Saška). Občine so odgovorne za ugotavljanje oz. določanje, ter vzdrževanje grobov, vodenje seznamov in dajanje informacij o vojnih grobovih. Notranje ministrstvo ali deželna direkcija (Landesdirektion npr. na Saškem) pa za določanje in izplačevanje odškodnin za zemljišča, izdajanje soglasij za prekope in identifikacijo žrtev.

Estonija

Estonija je vprašanje vojnih grobov uredila leta 2007 z Zakonom o varstvu vojnih grobov (Protection of War Graves Act7). Iz uvoda zakona je razvidno, da je pri tem izhajala iz načela varovanja, spoštovanja in dostojanstvenega ravnanja s posmrtnimi ostanki ljudi, ki so umrli zaradi posledic vojne na ozemlju Estonije, ter iz spoznanja, da je pokopavanje oseb, ki so umrle zaradi vojne, na neprimernih mestih v nasprotju z evropsko kulturo in v nasprotju s tradicijo spoštovanja spomina na umrle in spoštovanja njihovih posmrtnih ostankov. Pri tem se Estonija zaveda svojih mednarodnih obveznosti, ki izhajajo iz Dodatnega protokola k Ženevskim konvencijam z dne 12. avgusta 1949 o zaščiti žrtev mednarodnih oboroženih spopadov (Protokol I). Zakon uvodoma določa, kdo je žrtev vojne, v nadaljevanju pa ureja pravno varstvo in ohranjanje vojnih grobov v Estoniji, javni dostop do njih, postopek označevanja, pogoje in postopek za prekop na pokopališča itd. Kot je razvidno iz zakona, je za zadeve vojnih grobišč v Estoniji pristojno Ministrstvo za obrambo. Svetuje mu Komisija za vojne grobove, ki je sestavljena iz 7 članov, ki jih imenujejo različna ministrstva (notranje, zunanje, pravosodno in kulturno), Estonsko združenje za vojne grobove, dva člana pa imenuje minister za obrambo. Naloga komisije je predvsem, da svetuje ministru o prekopih oseb na neprimernih mestih, prenosu spomenikov, potrebni identifikaciji itd. Zakon je še določil, da mora komisija v enem letu po uveljavitvi zakona za vse znane vojne grobove podati oceno o primernosti njihove lokacije, potrebi po identifikaciji pokopanih in pripraviti predloge za prekop žrtev in prenos spomenikov.

Latvija

V Latviji ni posebnega pravnega akta, ki bi urejal zgolj problematiko množičnih grobišč. Posredno pa se teme dotika ustava, zakonodaja, povezana z etničnimi manjšinami in kulturno dediščino ter kazenska zakonodaja. Latvijska ustava vsebuje več določb, ki so lahko podlaga za identifikacijo in priznavanje grobišč na lokalni in nacionalni ravni. Kot območja, ki imajo verski pomen, je njihovo varstvo povezano s svobodo do veroizpovedi, pravicami manjšin in človekovimi pravicami nasploh (8. poglavje ustave; 89., 99. in 114. člen). V izogib nespoštljivemu ravnanju z zemljišči, na katerih so grobišča, se lahko uporabi 105. člen ustave, ki določa, da »se zemljišče ne sme uporabljati v nasprotju z javnim interesom.« Na problematiko množičnih grobišč se posredno nanašajo tudi nekatere določbe Zakona o neomejenem razvoju in pravici do kulturne avtonomije latvijskih narodov in etničnih skupin. Latvijski Zakon o varstvu kulturnih spomenikov posebej izpostavlja pokopališča kot potencialne kulturne spomenike, ki so deležni posebnega pravnega in praktičnega varstva, lastniki kulturnih spomenikov pa so v skladu z zakonom obvezani za njihovo vzdrževanje. Kazenski zakonik v 228. in 229. členu predvideva kazni za oskrunitev grobov ali trupel ter uničenje ali poškodovanje kulturnih spomenikov.

3.5 Litva

Parlament je junija 1999 sprejel Resolucijo o vzdrževanju grobov ali grobišč političnih zapornikov in pregnancev. V njej je med drugim pozval vlado, da poskrbi za izvedbo registracije grobov in grobišč, poskrbi za njihovo vzdrževanje in v ta namen prerazporediti potrebna sredstva (Seimas, spletna stran). Ustava Republike Litve vsebuje dve določbi, ki sta neposredno povezani z ohranjanjem kulturne dediščine. V 42. členu je določeno, da država skrbi za varstvo »kulturnih spomenikov in dragocenih kulturnih objektov«, 94. člen pa določa, da je litovska vlada odgovorna za varovanje kulturne dediščine. To pomeni, da ko je določeno grobišče pravno priznano kot kulturna dediščina, nosi država ustavno odgovornost za njegovo varstvo. Zakon o zaščiti nepremične kulturne dediščine med slednjo med drugim uvršča gomile, starodavna grobišča, zapuščena pokopališča in grobove vojakov. Zakonska določba, ki se izrecno sklicuje na varstvo pokopališč kot »nepremične kulturne dediščine javnega interesa«, je 20. člen, ki določa, da morajo biti vsa pokopališča podvržena vladno odobrenim pravilom o vzdrževanju pokopališč (predvidoma Zakon o pokopu posmrtnih ostankov). Isti člen določa, da je treba zemljišča zapuščenih pokopališč zavarovati, namen takega zemljišča pa se lahko spremeni le ob priznavanju prednosti drugega javnega interesa/potrebe ter po prenosu trupel. V zakonu množična grobišča niso posebej omenjena, vendar pa se zakon, po zagotovilih stalnega predstavnika Litve pri Evropski uniji, nanaša tudi nanje. Priznanje pokopališč kot objektov zaščitene državne ali lokalne kulturne dediščine je v pristojnosti Oddelka za kulturno dediščino litovskega Ministrstva za kulturo in v pristojnosti lokalnih oblasti. V skladu z 8. členom zakona obstoj območij kulturne dediščine in meje zavarovanih območij določi tako imenovan Svet za presojo, ki je sestavljen iz verskih skupnosti, društev ter znanstvenih, akademskih in raziskovalnih institucij. Končna odločitev o merilih za ocenjevanje ter določitev obsega zahtevanih raziskav in dokazov je v rokah ministra za kulturo. Nepremično kulturno premoženje se praviloma vpiše v register Ministrstva za kulturno dediščino, če Svet odloči, da obstajajo razlogi za njegovo pravno varstvo. Vendar pa ima tudi tu končno besedo minister za kulturo in občinski sveti (Lo Tishkach Foundation, spletna stran).

6. PRESOJA POSLEDIC, KI JIH BO IMEL SPREJEM ZAKONA

6.1. Presoja administrativnih posledic

a) v postopkih oziroma poslovanju javne uprave ali pravosodnih organov:

Zakon bo imel pozitivne posledice na poslovanje državne uprave. Zaradi sprememb in dopolnitve delovnih področij ministrstev bo izvajanje nalog posameznih ministrstev in vlade učinkovitejše in bolj transparentno.

b) pri obveznostih strank do javne uprave ali pravosodnih organov:

Zakon ne bo imel posledic pri obveznostih strank do javne uprave ali pravosodnih organov.

6.2. Presoja posledic za okolje, vključno s prostorskimi in varstvenimi vidiki, in sicer za:

Zakon ne bo imel posledic na okolje.

6.3. Presoja posledic za gospodarstvo, in sicer za:

Zaradi izboljšane učinkovitosti in bolj transparentnega delovanja državne uprave bo imel zakon pozitivne posledice na gospodarstvo.

6.4. Presoja posledic za socialno področje, in sicer za:

Zakon ne bo imel posledic na socialnem področju.

6.5. Presoja posledic za dokumente razvojnega načrtovanja, in sicer za:

Zakon ne bo imel posledic na dokumente razvojnega načrtovanja.

6.6. Presoja posledic za druga področja:

Zakon ne bo imel posledic na drugih področjih.

6.7. Izvajanje sprejetega predpisa:

a) Predstavitev sprejetega zakona:

Sprejeti zakon bo predstavljen na spletni strani Ministrstva za javno upravo.

b) Spremljanje izvajanja sprejetega predpisa

V okviru svojih pristojnosti bo izvajanje sprejetega predpisa spremljalo Ministrstvo za javno upravo.

6.8. Druge pomembne okoliščine v zvezi z vprašanji, ki jih ureja predlog zakona:

V zvezi z vprašanji, ki jih ureja predlog zakona, ni drugih pomembnih okoliščin.

7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:

V postopku priprave predloga predpisa javnost ni sodelovala, ker gre za predpis, ki ureja notranjo organizacijo ministrstev, kot organov državne uprave.

8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:

Pri pripravi predloga zakona niso sodelovali zunanji strokovnjaki oziroma pravne osebe.

9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES:

* Boštjan Koritnik, minister za javno upravo
* Mag. Matej Tonin, minister za obrambo
* Zdravko Počivalšek, minister za gospodarski razvoj in tehnologijo
* Urška Ban, državna sekretarka

II. BESEDILO ČLENOV

1. člen

V Zakonu o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16) se v 28. členu črta besedilo »ter vojnih grobišč«.

1. člen

V 30. členu se za besedo »projektov« dodata vejica in beseda »lesarstva«.

1. člen

35. člen se spremeni tako, da se glasi:

»35. člen

(ministrstvo za obrambo)

Ministrstvo za obrambo opravlja naloge na področjih obrambnega sistema, sistema varstva pred naravnimi in drugimi nesrečami ter vojnih grobišč.«.

PREHODNA IN KONČNA DOLOČBA

1. člen

Akta o notranji organizaciji in sistemizaciji delovnih mest Ministrstva za delo, družino, socialne zadeve in enake možnosti ter Ministrstva za obrambo se uskladita s tem zakonom najpozneje v treh mesecih od uveljavitve tega zakona. Najpozneje v tem roku Ministrstvo za obrambo od Ministrstva za delo, družino, socialne zadeve in enake možnosti prevzame naloge v skladu s tem zakonom, ustrezne javne uslužbence, opremo, dokumentacijo in prostore.

Do prve spremembe proračuna za leto 2021 se sredstva za delovanje prenesenega delovnega področja zagotavljajo v okviru Ministrstva za delo, družino, socialne zadeve in enake možnosti, katerega del je bilo to delovno področje pred uveljavitvijo tega zakona.

1. člen

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV**

**K 1. členu:**

Zaradi prenosa nalog s področja vojnih grobišč iz Ministrstva za delo, družino, socialne zadeve in enake možnosti na Ministrstvo za obrambo, se predlaga sprememba člena, ki ureja delovno področje Ministrstva za delo, družino, socialne zadeve in enake možnosti. Z delovnega področja tega ministrstva se črta področje vojnih grobišč.

**K 2. členu**

Predlagana je dopolnitev člena, ki določa delovno področje Ministrstva za gospodarski razvoj in tehnologijo in sicer se kot delovno področje ministrstva posebej izpostavi tudi lesarstvo. Ministrstvo za gospodarski razvoj in tehnologijo, v okviru katerega deluje tudi Direktorat za lesarstvo, že sedaj opravlja naloge na področju lesarstva, le da to področje v zakonu ni posebej izpostavljeno.

**K 3. členu:**

Zaradi prenosa nalog s področja vojnih grobišč iz Ministrstva za delo, družino, socialne zadeve in enake možnosti na Ministrstvo za obrambo, se predlaga sprememba člena, ki ureja delovno področje Ministrstva za obrambo. V skladu s predlagano spremembo bo Ministrstvo za obrambo po uveljavitvi tega zakona pristojno tudi za opravljanje nalog s področja vojnih grobišč. V okviru Ministrstva za obrambo je predvidena ustanovitev Uprave za vojaško dediščino, kot organa v sestavi ministrstva.

**K 4. členu:**

Prehodna določba, v skladu s katero se akta o notranji organizaciji in sistemizaciji delovnih mest Ministrstva za delo, družino, socialne zadeve in enake možnosti in Ministrstva za obrambo uskladita s tem zakonom najpozneje v treh mesecih od uveljavitve tega zakona. Najpozneje v tem roku Ministrstvo za obrambo od Ministrstva za delo, družino, socialne zadeve in enake možnosti prevzame naloge v skladu s tem zakonom, ustrezne javne uslužbence, opremo, dokumentacijo in prostore.

Do prve spremembe proračuna za leto 2021 se bodo sredstva za delovanje prenesenega delovnega področja zagotavljala v okviru ministrstva, katerega del so bila ta delovna področja pred uveljavitvijo tega zakona.

K 5. členu:

Končna določba, ki ureja začetek veljavnosti zakona, in določa, da prične zakon veljati naslednji dan po objavi v Uradnem listu Republike Slovenije.

**IV. BESEDILO ČLENOV, KI SE SPREMINJAJO**

**Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16)**

28. člen

(ministrstvo za delo, družino, socialne zadeve in enake možnosti)

Ministrstvo za delo, družino, socialne zadeve in enake možnosti opravlja naloge na področjih delovnih razmerij in pravic iz dela, zaposlovanja in poklicnega usposabljanja, enakih možnosti, družine, socialnih zadev, invalidskega varstva, vojnih invalidov, vojnih veteranov in žrtev vojnega nasilja ter vojnih grobišč.

30. člen

(ministrstvo za gospodarski razvoj in tehnologijo)

Ministrstvo za gospodarski razvoj in tehnologijo opravlja naloge na področjih ekonomskega sistema in razvoja, notranjega trga, tehnične zakonodaje in meril, varstva potrošnikov, varstva konkurence, ekonomskih odnosov s tujino, razvoja podjetniškega sektorja in konkurenčnosti, socialnega podjetništva, intelektualne lastnine, drobnega gospodarstva in turizma, industrijskih projektov, pokopališke in pogrebne dejavnosti, naloge na področju regionalnega razvoja ter naloge na področju tehnologije, meroslovja in pošte.

35. člen

(ministrstvo za obrambo)

Ministrstvo za obrambo opravlja naloge na področjih obrambnega sistema in sistema varstva pred naravnimi in drugimi nesrečami.

V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU

/

VI. PRILOGE

/

1. povzeto po https://fotogalerija.dz-rs.si/datoteke/Publikacije/Zborniki\_RN/2014/Mnozicna\_grobisca.pdf [↑](#footnote-ref-1)